Document ID: 31994R1988

ΚΑΝΟΝΙΣΜΟΣ (ΕΚ) αριθ. 1988/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για την τροποποίηση του κανονισμού (ΕΚ) αριθ. 3637/93 για το άνοιγμα και τον τρόπο διαχείρισης κοινοτικών δασμολογικών ποσοστώσεων παγιωμένων στη ΓΣΔΕ για ορισμένα γεωργικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι για το χαρτί εφημερίδας, η Κοινότητα έχει συνάψει συμφωνία η οποία προβλέπει, ιδίως, το άνοιγμα κοινοτικής δασμολογικής ποσόστωσης 650 000 τόνων, από τους οποίους 600 000 τόνοι, σύμφωνα με το άρθρο ΧΙΙΙ της Γενικής Συμφωνίας Δασμών και Εμπορίου, προορίζονται, μέχρι τις 30 Νοεμβρίου κάθε έτους αποκλειστικά υπέρ των προϊόντων, προέλευσης Καναδά- ότι η συμφωνία αυτή προβλέπει, επίσης, την υποχρέωση αύξησης κατά 5 % του μέρους της ποσόστωσης που προορίζεται για τις εισαγωγές, προέλευσης Καναδά, σε περίπτωση εξάντλησης, πριν από τη λήξη ενός συγκεκριμένου έτους, του εν λόγω μέρους- ότι η ποσόστωση των 650 000 τόνων ανοίχτηκε για το έτος 1994 με τον κανονισμό (ΕΚ) αριθ. 3637/93 (1)-
ότι τα οικονομικά δεδομένα που είναι σήμερα διαθέσιμα επιτρέπουν τον υπολογισμό ότι οι ανάγκες εισαγωγών χαρτιού εφημερίδας, προέλευσης Καναδά, θα μπορούσαν να ανέλθουν σε επίπεδο ανώτερο εκείνου των προαναφερθέντων 600 000 τόνων- ότι θα πρέπει, λοιπόν, να αυξηθεί κατά 30 000 τόνους η ποσότητα του μέρους της ποσόστωσης που προορίζεται για τις εισαγωγές αυτές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΚ) αριθ. 3637/93, το κείμενο έναντι του αύξοντος αριθμού 09.0015, αντικαθίσταται ως εξής:
09.0015 4801 00 10 Χαρτί εφημερίδας (1): Από 1ης Ιανουαρίου έως 31 Δεκεμβρίου 1994 630 000 τόνοι 0 - Προέλευσης Καναδά
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 12
3
18
1